# Cueva del Moro

La Cueva del Moro (Tarifa, Cadis) pertany al conjunt d'art rupestre denominat art meridional, que es troba al sud d'Andalusia (Espanya) i representa el santuari paleolític més meridional del continent europeu. La cova està situada sobre una llosa de gres que en la seva base conserva les restes d'un antiga sureda. Es tracta d'un abric de grans dimensions que consta de dos pisos superposats i està format per erosió eòlica i per corrosió, característic pels gresos silícics de les serres del Camp de Gibraltar (gresos d'aljub).
La Cueva del Moro es troba en un paisatge d'excepcional bellesa, dins del Parc Natural de l'Estret. Des del seu interior, es pot observar l'estret de Gibraltar i Àfrica.
En el seu interior es troben gravats de cavalls, juntament amb altres signes i pintures rupestres de color vermell. Les figures paleolítiques, descobertes per Lothar Bergmann el 1994, tenen una edat d'uns 20.000 anys (paleolític superior, solutrià). Per les seves característiques excepcionals, crida l'atenció el gravat impressionant d'una egua prenyada. Es tracta de la figura més gran de la cova, ja que té una longitud d'1,08 m i una alçada de 78 cm.
L'art paleolític de la Cueva del Moro, realitzat per tribus de caçadors recol·lectors, destaca sobretot per figures d'animals d'estil naturalista. La característica principal d'aquestes figures és la representació de la silueta en vista lateral. A la cova, hi ha també pintures rupestres que formen diversos conjunts de punts. Un d'aquests està compost per centenars de punts i representa el conjunt més gran de la província de Cadis.
També hi ha una altra cova situada al sud-est d'Andalusia, concretament a la comarca de Guadix (Granada), que s'anomena Cueva del Moro per la seva forma exterior. Part d'aquesta cova s'ha ensorrat, a conseqüència dels temporals esdevinguts a la comarca durant els primers mesos del 2010.

## Bibliografia

* Acosta, Pilar: "La pintura rupestre esquemática en España", Facultad de Filosofía y Letras de la Universidad de Salamanca, Salamanca, 1968.
* Bergmann, Lothar: "Nuevas cuevas con pinturas rupestres en el término municipal de Tarifa". III Jornadas de Historia del Campo de Gibraltar, 7,8 y 9 de octubre de 1994, ALMORAIMA Nr.13, pàgs. 51-61, Algesires.
* Bergmann, Lothar: "Informe sobre experiencias en la instalación del primer banco de imágenes digitalizadas de pinturas rupestres del Campo de Gibraltar", III Jornadas de Historia del Campo de Gibraltar; 7, 8 y 9 de octubre de 1994; ALMORAIMA Nr. 13, pàgs. 62-64, Algesires.
* Bergmann, Lothar: "Los grabados paleolíticos de la Cueva del Moro (Tarifa)", ALMORAIMA Nr. 16, Revista de Estudios Campogibraltareños, Algesires, 1996.
* Bergmann, Lothar: "Tratamiento de imágenes: Aplicaciones en la investigación del Arte Rupestre", COMPUTADORA, Revista de difusión informática, Cadis, 11/1996.
* Breuil, H. y Burkitt, M.C.: "Rock Paintings of Southern Andalusia. A description of a Neolithic and Copper Age Art Group", Oxford University Press, 1929.
* Cabré, J., Hernández - Pacheco, E.: "Avance al estudio de las pinturas prehistóricas del extremo sur de España". Trabajos de la comisión de investigaciones paleontológicas y prehistóricas, Nr.3, Museo Nacional de Ciencias Naturales, Madrid, 1914.
* Ramos Muñoz, J., et al.: "El Paleolítico Superior Final del Río Palmones (Algeciras, Cádiz)", Un ejemplo de la tecnología de las comunidades especializadas de cazadores - recolectores, Instituto de Estudios Campogibraltareños, Algesires, 1995.
* Ramos Muñoz, J.: "EUROPA PREHISTÓRICA: Cazadores y recolectores.", Sílex, Madrid, 1999.
* Sanchidrián Torti, J. L., 1994: «Arte Paleolítico de la zona meridional de la Península Ibérica», Complutum 5, Publicaciones del Departamento de Prehistoria de la Universidad Complutense de Madrid.

## Enllaços externs

* Cueva del Moro (Tarifa)